༄༅། །འཇིགས་བྱེད་ཀྱི་དག་སྦྱོར་བཞུགས་སོ། །
༄༅༄༅། །གཤིན་རྗེ་གཤེད་ཀྱི་རྟོག་བདུན་ལ་མེད་ཀྱང་། རྩ་རྒྱུད་རྒྱས་པ་
མཁའ་འགྲོ་མའི་ཕྱག་ཏུ་ཡོད་པ་རྣམས་ལ། ཕྱི་ནང་གཞན་གསུམ་སྦྱོར་ཚུལ་
བཞུགས་པ་དེ། རྣལ་འབྱོར་གྱི་དབང་ཕྱུག་གྲུབ་ཆེན་ལཱ་ལི་ཏ་བཛྲས། གཤིན་
རྗེ་གཤེད་ཀྱི་སྒྲུབ་ཐབས་སུ་འདོད་པའི་དོན། འཇིགས་བྱེད་དཔའ་བོ་གཅིག་
པ་ལ་ཡང་རྫོགས་རིམ་སྨིན་བྱེད་ཀྱི་ཡོངས་སུ་རྫོགས་པ འི་ རྒྱུ ར ་ འ གྱུ ར ་ན །
དཀྱིལ་འཁོར་ཡོངས་རྫོགས་བསྒོམ་པ་ལྟ་སྨོས་ཀྱང་ཅི་དགོས།
གཅིག་ཞལ་དགུ་ཕྱག་སོ་བཞི་ཞབས་བཅུ་དྲུག་པ་འདི་ལའི་རྒྱུར་འགྲུབ་ཆེན་་་་་
དེ་ལ་དཔའ་
གྱིས་ཕྱི་ནང་གཞན་གསུམ་སྦྱོར་ཚུལ་ནི། རྡོ་རྗེ་འཇིགས་བྱེད་ཞེ་དགུ་མའི་སྒྲུབ་
ཐབས་སློབ་དཔོན་ལཱ་ལི་ཏ་བཛྲས་དག་པ་མཛད་པ་ལས། དམ་པའི་དོན་དུ་
རྣམ་དག་པའི། །དུས་ནི་དཔའ་བོ་ཆེན་པོའི་གཟུགས། །ཞལ་བརྒྱད་ཐུན་ཚོད་
བརྒྱུད་ཡིན་ཏེ། །ཞལ་དགུ་ཐུན་ཚོད་སྤྱི་ཡིན་ནོ། །ཞེས་གསུངས་པའི་དོན།
སྤྱིར་དུས་དག་པ་ནི་ལྷའི་གཟུགས་སོ། །དུས་ལ་ཐུན་ཚོད་བརྒྱད་དང་། དེ་ལ་
རྗེས་སུ་འགྲོ་བའི་ཐུན་ཚོད་སྤྱི་གཅིག་དང༌། དགུ་ཡོད་པ་དེ་དག་པའི་ཆ་ནས་
ཞལ་དགུ །དམ་པའི་དོན་དུ་དེ་རྣམས་ཞལ་དགུ། དམ་པའི་དོན་དུ་དེ་རྣམས་
དག་ཚུལ་ནི། རང་གི་སྐྱེ་བ་སྔ་ཕྱི་སོགས་ཀྱི་དུས་ཀྱི་མཐར་གཏུགས་པ་ལས་
རླུང་གི་རྒྱུ་བ་ཡིན་པས། རྩ་བའི་རླུང་དཀྱིལ་བཞི་ཉིན་མཚན་གྱི་བྱེ་བྲག་གིས་
བརྒྱད་བརྒྱད་( ༢ན) དང་། དགུ་རགས་པའི་དོན་དུ་དག་པ་ཡེ་ཤེས་ཀྱི་རླུང་གི་
རང་གཟུགས་ཤར་བའི་ཞལ་དགུ། དཀྱིལ་འཁོར་རེ་རེ་ལ་འཁོར་གྱི་ཚུལ་དུ་
བཞི་སྔར་ལྟར་དགུ་དག་པའི་དག་ཆ་ནས་ཀྱང་ཞལ་དགུ་སྲིད་པའི་འཁོར་ལོ་་་
རླུང་གི་རྒྱུ་བ་བཅད་པས་དཔའོ།འོ། །དེ་ནས། ཕྱག་དང་རྭ་གཉིས་ཟླ་བ་དང་། །
-255-

རྗེ་ཙོང་ཁ་པ་ཆེན་པོའི་གསུང་འབུམ།
ཟླ་བ་ཕྱེད་པ་ཡང་དག་སྦྱོར། །ཞེས་པ་ནི། ཕྱག་སོ་བཞི་དང་རྭ་གཉིས་དང་སོ་
དྲུག་ནི། ཕྱི་རོལ་ཏུ་ཟླ་བ་བཅུ་གཉིས། ཡར་ངོའི་ཟླ་བ་ཕྱེད་དང་། མར་ངོའི་ཟླ་
བ་ཕྱེད་དེ་སོ་དྲུག་དག་པས་སོ། །ཕྱི་རོལ་ཏུ་དེ་ལྟར་ཡོད་པ་ལྟར། ནང་དུ་
ཁམས་ཀྱི་རྒྱུ་བ་བཅུ་གཉིས། ཁམས་དཀར་པོ་འཕེལ་བ་བཅུ་གཉིས། འགྲིབ་པ་
བཅུ་གཉིས་ཏེ། སོ་དྲུག་གི་རྒྱུ་བ་དབུ་མར་དག་པའི་ཆ་ནས་ཀྱང་། རྭ་གཉིས་
དང་བཅས་ཏེ་སོ་དྲུག་གོ །ཡང་ཕྱི་རོལ་ཏུ་ལོ་གཅིག་ལ་ཟླ་བ་བཅུ་གཉིས། ཉི་
མ་ལྷོ་བགྲོད་ཀྱི་དུས་ཟླ་བ་དྲུག །ཟླ་བ་ཕྱེད་པ་བཅུ་གཉིས་དང་བཅོ་བརྒྱད་དོ། །
ཕྱི་རོལ་ཏུ་ཞག་རེ་ལ་ཆུ་ཚོད་དྲུག་ཅུ་བསགས་པས། ལོ་གཅིག་ཆུ་ཚོད་ཉི་ཁྲི་
ཆིག་སྟོང་འོང་བ་བཞིན་དུ། ཐུན་ཕྱེད་རེ་ལ་དབུགས་བརྒྱ་རེ་བསགས་པས་
ཞག་གཅིག་ལ་སྟོང་དྲུག་བརྒྱའོ། །ཉི་མ་བྱང་བགྲོད་ལ་ཟླ་བ་དྲུག །ཟླ་བ་ཕྱེད་
པ་བཅུ་གཉིས་དང་བཅོ་བརྒྱད་དོ། །ནང་གི་ལྟེ་བར་རྩ་འཁོར་ལྔ་ཡོད་པའི་
བར་གྱི་གཅིག་ལ་གཡས་ཀྱི་རྩ་འདབ་དྲུག་གཡོན་གྱི་རྩ་འདབ་( ༢བ)དྲུག་ལ་་་་
འཕོ་ཆེན་རེ་རེ། དེ་རེ་རེ་ལ་འཕོ་ཆེན་ཕྱེད་པ་རེ་རེ་སྟེ། གཡས་སུ་འཕོ་ཆེན་
དྲུག །འཕོ་ཆེན་ཕྱེད་པ་བཅུ་གཉིས་ཏེ་བཅོ་བརྒྱད་དོ། །མཚམས་བཞིར་རླུང་
མི་རྒྱུ་བས་མི་བགྲང་ངོ་། །གཡོན་དུ་བཅོ་བརྒྱད་དོ། །དེ་དག་པའི་ཆ་ནས་
གཡས་ཀྱི་ཕྱག་བཅུ་བདུན་ཏེ། རྭ་གཅིག་དང་བཅོ་བརྒྱད་དོ། །གཡོན་དུའང་
དེ་ལྟར་བཅོ་བརྒྱད་དོ། །དོན་དམ་པའི་དག་ཚུལ་ནི་གཡས་ཀྱི་རླུང་རྣམས་རོ་
མ་དང་། གཡོན་གྱི་རླུང་རྣམས་རྐྱང་མར་རྒྱུ་བ་བཅད་ནས་དབུ་མར་དག་པས།
ཕྱག་དང་རྭ་བཅོ་བརྒྱད་ཚན་པ་གཉིས་སོ། །རེ་ནས་ཡང༌། བཞོན་པ་བཅུ་དྲུག་
དུས་དང་ནི། །ཟླ་བ་ཡི་ནི་ཞག་ཏུ་ཤེས། །ཞེས་པ་ལ། དུས་ཀྱི་སྐད་དོད་ཀཱ་ལ་
ཞེས་པ་ཆ་ཤས་པ། གཡས་པས་དུས་ཏེ་ཕྱི་རོལ་ཏུ་ཟླ་བའི་ཆ་བཅུ་དྲུག །ནང་
དུ་དཀར་ཆ་འཕེལ་འགྲིབ་ཀྱི་ཆ་བཅུ་དྲུག
།ལམ་དུས་སུ་ཡས་བབས་མས་
བརྟན་གྱི་དགའ་བ་བཅུ་དྲུག་གི་རྟེན་ཅན་དཀར་ཆ་བཅུ་དྲུག །འབྲས་བུའི་
-256-

འཇིགས་བྱེད་ཀྱི་དག་སྦྱོར།
དུས་སུ་དེ་རྣམ་པར་དག་པ་སྤངས་པ་དང༌། ལྷན་སྐྱེས་བདེ་ཆེན་གྱི་ལྡོག་པ་ཆ་
བཅུ་དྲུག་སྟེ། དེ་རྣམས་དག་པའི་བཞོན་པ་སྲོག་ཆགས་བཅུ་དྲུག་གོ །དེ་ནས།
ཞལ་ནི་དུས་ཀྱི་རླུང་འཇུག་པ་ཨོཾ་སྐུ་སྟེ་གནས་པ་དང་། ད་ལྟ་བ་གསུང་རྡོ་རྗེ་
ཨཱཿ། འབྱུང་བ་འདས་པ་ཧཱུཾ་ཐུགས་རྡོ་རྗེ། དེ་ཡང་སྐུ་སྤྲུལ་སྐུ། གསུང་ལོངས་སྐུ།
ཐུགས་ཆོས་སྐུ། སྔགས་རྣམས་སུ་གསུང་ལོངས་སྐུར་འཇོག་པ་ནི། ཆོས་ལ་
ལོངས་སྤྱོད་པའམ། གསུང་བ་སོགས་གསུང་ཡིན་པའི་གསུང་གི་རྩ་བ་རླུང་
ཡིན་ཞིང་། ལོངས་སྐུ་ཡང་ཕྲ་བའི་རླུང་ཙམ་ལས་བྱང་( ༣ན)ཆུབ་པའོ། །ཕྱི་
རོལ་ ཏུ་དབྱུ་གུ་དྲུག་ཅུ་རྩ་བཞི་ནི། ཆུ་སྲང་སོ་བཞི་ཐུན་ཚོད་བརྒྱད། ནང་དུ་
ལྟེ་བའི་རྩ་འདབ་དྲུག་ཅུ་རྩ་བཞི། སྤྱི་བོའི་སོ་གཉིས། མགྲིན་པར་བཅུ་དྲུག །
སྙིང་གའི་བརྒྱད། ལྟེ་བའི་རྩ་གཉིས་ཀྱི་ནང་དུ་རླུང་རྒྱུ་བའི་ཡུན་དང་། སྤྱི་བོའི་
རྩ་གཅིག་ཏུ་རྒྱུ་བའི་ཡུན་མཉམ། སྤྱི་བོའི་རྩ་གཉིས་དང༌། མགྲིན་པའི་གཅིག་
ཏུ་རྒྱུ་བའི་ཡུན་མཉམ། མགྲིན་པའི་གཉིས་དང༌། སྙིང་གའི་རྩ་གཅིག་ཏུ་རླུང་
རྒྱུ་བའི་ཡུན་མཉམ། འཇམ་དཔལ་གྱི་ཞལ་གྱིས་མཚོན་པ། རྩ་དབུ་མ་ལས་
གྱེས་པའི་ཞལ་བརྒྱད་ཀྱིས་མཚོན་པའི་རྩ་བརྒྱད་ཀྱི་ནང་གི་ཐུན་ཚོད་རླུང་་
དང་བཅས་པ་དབུ་མར་ཞུགས་པས་ཞལ་དགུའོ། ། །མདོར་ན་དབུ་སྐྲ་གྱེན་དུ་
བརྫེས་པས་མཚོན་པའི་མི་གནས་པའི་མྱང་འདས། སྐུ་གཅེར་བུས་མཚོན་པའི་
སྒྲིབ་གཉིས་སྤངས་པའི། གདན་གྱིས་མཚོན་པའི་དངོས་གྲུབ་བརྒྱད་དབང་
ཕྱུག་བརྒྱད་ལྡན་གྱི་སྐུ་ཆེན་པོ་འདི། ཕྱག་མཚན་ཐུགས་ཀྱིས་མཚོན་པའི་བདེ་
སྟོང་གི་ཡེ་ཤེས་མཐར་ཐུག་པས། གླང་ལྤགས་ཀྱིས་མཚོན་པའི་མ་རིག་པ་ཟད་
པར་སྤངས་པ་ལས་འཁྲུངས། བདེ་སྟོང་གི་ཡེ་ཤེས་བསྐྱེད་པ་ལ། གོང་དུ་
བཤད་པའི་ཞལ་ཕྱག་སོགས་ཀྱིས་མཚོན་པའི་ཕྱི་རོལ་གྱི་ལོ་ཟླ་བ་ཡར་ངོ་མར་་
ངོ་། ཉིན་ཞག །ཆུ་ཚོད། དབྱུ་གུ། ཐུན་ཚོད། འཕོ་བ། དབྱར་དགུན་སོགས་
ཐམས་ཅད་ཀྱི་མཐར་གཏུགས་པ་རླུང་གི་དཀྱིལ་འཁོར་བཞི། འཕོ་ཆེན་བཅུ་
- 257 -

རྗེ་ཙོང་ཁ་པ་ཆེན་པོའི་གསུང་འབུམ།
གཉིས་སོགས་རོ་རྐྱང་ནས་རྒྱུ་བའི་རླུང་།
དེ་ལ་བརྟེན་པའི་ཁམས་དཀར་
དམར་གྱི་འཕེལ་འགྲིབ་དང་བཅས་པ་( ༣བ) ཐམས་ཅད་ཨ་ཝ་དྷཱུ་ཏིར་ཞུགས་་་
གནས་ཐིམ་གསུམ་བྱས་ནས། ཁམས་དཀར་དམར་གྱི་འདུ་འཕྲོད་བྱས་པ་ལ་
བརྟེན་ནས་བདེ་སྟོང་ཡེ་ཤེས་དེ་སྐྱེ། དེ་ལ་ནང་གི་རྐྱེན་རྡོ་རྗེ་བཟླས་པ། ཕྱིའི་
མ་
རྐྱེན་ཡོད་པའི་མཚན་མ་གྱེན་བསྒྲེངས་ཀྱིས་མཚོན་པའི་ཕྱག་རྒྱ་ལ་བསྟེན།
ཧེ་ཞལ་གྱིས་ཁམས་གསུམ་གྱི་སྲོག་དབུགས་སྡུད་པ་ལ། མ་ཧེ་གདོང་ཅན་ཡིན་
ལ། དེལ་དབང་བསྐུར་བར་མཛད་ཅིང་། ས་འོག་གི་འབྱུང་པོ་འདུལ་བ།
བར་གྱི་སྲིན་ཞལ་དམར་པོ་ནི། སེམས་ཅན་ལ་བརྩེ་བས་ཆགས་པ་དང་། ཞལ་
ནས་ཁྲག་འཛག་པ་ནི། སེམས་ཅན་ལ་བདེ་ཆེན་གྱི་ལམ་སྟོན་པ། ས་སྟེང་མི་
དང་སྲིན་པོ་འདུལ་བ། སྟེང་ཞལ་ལྷ་རྣམས་འདུལ་བ། དེའི་ཟུར་ཕུད་ལྔས་ཡེ་
ཤེས་ལྔ་མཚོན་པས། ཐོད་སྐམ་ལྔ་ལ་དངོས་སུ་མི་སྦྱོར། ཀོ་ལྤགས་གྱོན་ཀྱང་
གཅེར་བུ་ཞེས་པ་འདོམས་དཀྲིས་དང་བྲལ་བའོ། །མན་ངག་སྙེ་མ་རུ། སེམས་
དཔའ་གསུམ་བརྩེགས་གཞི་དུས་སུ། ལུས་རགས་པ་དང་གཉུག་རླུང་དང་
སེམས་སོ། །ལམ་དུས་སུ་རྣལ་འབྱོར་པའི་ལུས་རགས་པ་དང་། དག་མ་དག་སྒྱུ་
ལུས་དང་། དཔེ་དང་དོན་གྱི་འོད་གསལ་ལོ། །འབྲས་དུས་རིམ་བཞིན་་ྡགrཆོས་
སྐུ་་ཱཁ:ལོངས་སྐུ་་ཱཀrསྤྲུལ་སྐུ་གསུམ་མོ། །སྤྱན་གསུམ་ནི་དུས་གསུམ་དང་རྣམ་
ཐར་གསུམ་མཁྱེན་པས་སོ། །ཞེས་དེ་ལྟར་ཕྱི་ནང་གཞན་གསུམ་མཚོན་ཚུལ་
རྒྱས་པར་ཡི་གེར་བཀོད་པའོ། ། །རྩ་བའི་རྒྱུད་རྒྱས་ནང་བཞུགས་ལཱ་ལི་ཏས། །
འཇིགས་བྱེད་སྐུས་མཚོན་རྣམ་དག་དང་སྦྱར་བའི། །ཕྱི་ནང་གཞན་གསུམ་ཇི་
ལྟར་མཚོན་དོན་ལ། །དཔལ་ལྡན་བླ་མས་ཅུང་( ༤ན) ཟད་མཆན་བཏབ་ཅིང་། །
རྒྱས་པར་སྙན་ངག་ཆིག་རྒྱུད་ལྟ་བུར་ནི། །མཁས་གྲུབ་ཆོས་ཀྱི་རྒྱལ་པོར་
གཏད་པ་ལས། །དེས་ཀྱང་བརྗེད་ཉམས་སྤང་ཕྱིར་ཡི་གེར་བཀོད། །སླར་
ཡང་ཤིན་ཏུ་དམ་པའི་རྒྱ་ཡིས་བཏབ། །ཚུལ་འདི་དགོངས་ལ་དམ་པ་བློ་
-258-

འཇིགས་བྱེད་ཀྱི་དག་སྦྱོར།
ལྡན་གྱིས། །གཞན་ལ་མི་སྟོན་ཤིན་ཏུ་དམ་པར་མཛོད། །གལ་ཏེ་བསྟན་ན་
བདག་ལ་ནག་ཆེན་ཐུག
སརྦ་མངྒ་ལཾ།། །།
།དེའི་ཕྱིར་ཅིས་ཀྱང་མི་སྤེལ་དམ་རྒྱས་གདབ། །
-259-